高咸临

高咸临，钱塘人，明朝政治人物。

顺治三年，以贡生身份随清军进入福建，担任永安縣知縣《永安县志·宦迹》：高咸临，钱塘人。顺治三年，以贡随军入闽，治吾永。时物情汹汹，未知有鼎革事，而四郊多垒，尤难于措置者。侯下车，恤饥馑，缓追征，储器械，练义勇，凡所以悉心为国为民者，罔不周至。易岁而狡寇数万蜂拥，且窥城矣。侯以死自誓，率参府及尉、青衿、练总、居民共御之，出奇杀贼梁钦授者。不期四阅月，粮尽援绝，城陷遭屠。独侯怒目骂贼，含笔就刃，而一时共事者胥骈戮矣。事久论定，绅士佥呈各上台叩阍请恤，以表孤忠，以慰众魄。至九年十月，恤典所颁，侯获赠福建按察司佥事，荫一子入监读书，敕祭葬。侯之死慰藉于九京矣。尉钱祚乾，青衿萧汉桢、张子适、刘廷宣、庄宜民皆知名士，未有以上闻，幽魂妥乎。至练总陈京瑀、赖骏声之死，犹狼瞫之死先轸，雷万春之死张巡，亦未可忽也。故附录之，以备他日之阐扬者。。

参考资料

Category:清朝福建永安县知县
Category:高姓